b'\n_START_ARTICLE_\nNutella\n_START_PARAGRAPH_\nNutella er et p\xc3\xa5legg med hasseln\xc3\xb8tter som blir fremstilt av den italienske sjokoladefabrikanten Ferrero. _NEWLINE_Nutella ble oppfunnet i 1946 i Piemonte av konditoren Pietro Ferrero. P\xc3\xa5legget best\xc3\xa5r av sukker, vegetabilsk olje, ristede hasseln\xc3\xb8tter, kakao, melkepulver, emulgator og vanilje. Navnet Nutella stammer imidlertid fra 1964, dette \xc3\xa5ret ble varemerker som inneholdt betegnelsen \xc2\xabsuper\xc2\xbb forbudt i Italia, til da hadde navnet v\xc3\xa6rt Supercrema._NEWLINE_P\xc3\xa5legget er mye brukt i Europa og noe mindre i Nord-Amerika. I tillegg til \xc3\xa5 ha p\xc3\xa5legget p\xc3\xa5 br\xc3\xb8dskiven er det i Frankrike ogs\xc3\xa5 vanlig \xc3\xa5 servere det med cr\xc3\xaapes som hurtigmat.\n_START_SECTION_\nAnnet\n_START_PARAGRAPH_\nOle Einar Bj\xc3\xb8rndalen spilte en gang i en Nutella-reklamefilm._NEWLINE_Programvaren Gnutella har delvis f\xc3\xa5tt navnet inspirert fra Nutella.'